62022CO0426_INF
Sklep Sodišča (šesti senat) z dne 20. junija 2023 –SOLE-MiZo/Nemzeti Adó- és Vámhivatal Fellebbviteli Igazgatósága
(Zadeva C-426/22) (
1
)
„Predhodno odločanje – Skupni sistem davka na dodano vrednost – Direktiva 2006/112/ES – Člen 183 – Načeli učinkovitosti in davčne nevtralnosti – Odbitek vstopnega davka – Vračilo presežka – Izračun obresti, dolgovanih zaradi nerazpoložljivosti presežka odbitnega DDV, zadržanega v nasprotju s pravom Unije – Znižanje denarne vrednosti“
Harmonizacija davčne zakonodaje – Skupni sistem davka na dodano vrednost – Odbitek vstopnega davka – Pravila za uveljavljanje pravice do odbitka – Vračilo preplačila – Načeli učinkovitosti in davčne nevtralnosti – Izračun obresti, dolgovanih zaradi nerazpoložljivosti presežka odbitnega DDV, zadržanega v nasprotju s pravom Unije – Neobstoj nadomestila za znižanje denarne vrednosti, ki davčnemu zavezancu onemogoča pridobitev ustrezne odškodnine – Nedopustnost
(Direktiva Sveta 2006/112, člen 183)
(Glej točke od 37 do 49 in 54 ter izrek.)
Izrek
Člen 183 Direktive Sveta 2006/112/ES z dne 28. novembra 2006 o skupnem sistemu davka na dodano vrednost ter načeli učinkovitosti in davčne nevtralnosti
je treba razlagati tako, da
nasprotujejo praksi države članice, v skladu s katero se obresti na presežke odbitnega davka na dodano vrednost (DDV), ki ga država članica v nasprotju s pravom Unije zadrži preko razumnega roka, izračunajo z uporabo stopnje, ki ustreza temeljni obrestni meri nacionalne centralne banke, povečani za dve odstotni točki, če obresti na navedene presežke DDV tečejo od datuma dospelosti prijave za dani mesec do datuma prijave za prihodnji mesec, ne da bi se uporabile obresti za nadomestilo znižanja denarne vrednosti, nastalega s potekom časa, do katerega je prišlo po tem obdobju, ter tečejo do datuma, ki je bil na eni strani po izreku sodbe, s katero je Sodišče ugotovilo to kršitev prava Unije, na drugi strani pa pred dejanskim plačilom obresti na navedene presežke DDV, če je navedena praksa taka, da davčnemu zavezancu prepreči pridobitev ustrezne odškodnine za izgubo, nastalo zaradi nerazpoložljivosti zadevnih zneskov in se v skladu z njo ne nadomesti ekonomskega bremena neupravičeno zadržanih zneskov davka.
(
1
)	UL C 340, 5.9.2022.